pythainlp/thai_wikipedia_clean_20230101 huggingface dataset:
เมื่อ พ.ศ. 2446 สมภารติ่ง เจ้าอาวาสวัดหมอนไม้ในสมัยนั้น ได้พบหลวงพ่อสัมฤทธิ์ในวิหารเก่าในวัดร้างแห่งหนึ่งในอำเภอลับแล องค์พระเดิมมีความชำรุดมาก ท่านจึงได้นำชาวบ้านและพระสงฆ์มาอัญเชิญองค์พระกลับมายังวัดหมอนไม้เพื่อสักการบูชา โดยท่านเจ้าอาวาสองค์ต่อมาคือสมภารหวิง ได้ลงไปศีกษาพระปริยัติธรรมยังวัดสระเกษ กรุงเทพมหานคร จึงได้ชักชวนชาวบ้านเรี่ยไรได้เงินและโลหะทองแดงจำนวนหนึ่งเพื่อนำไปให้ช่างทำการบูรณะหลวงพ่อให้สมบูรณ์ โดยสมภารหวิงได้อัญเชิญหลวงพ่อไปซ่อมแซมยังบ้านช่างหล่อ ธนบุรี (กรุงเทพมหานคร) ในปี พ.ศ. 2455 จึงอัญเชิญกลับมาประดิษฐานเป็นพระประธานในอุโบสถวัดหมอนไม้จนปัจจุบัน
สารานุกรมบริตานิคา
องค์การตำรวจอาชญากรรมระหว่างประเทศ
องค์การตำรวจอาชญากรรมระหว่างประเทศ (; ย่อ: INTERPOL) หรือเรียก ตำรวจสากล เป็นองค์กรระหว่างประเทศที่อำนวยความสะดวกในการร่วมมือกับตำรวจทั่วโลกและการควบคุมอาชญากรรม สำนักงานใหญ่ตั้งอยู่ในลียงมีสำนักงานประจำภูมิภาค 7 แห่งทั่วโลกและสำนักงานกลางแห่งชาติในรัฐสมาชิกทั้งหมด 194 ประเทศทำให้เป็นองค์กรตำรวจที่ใหญ่ที่สุดในโลก ปัจจุบันสำนักงานใหญ่ของอินเตอร์โปล ตั้งอยู่ที่เมืองลียง ประเทศฝรั่งเศส
INTERPOL เกิดขึ้นพร้อมกับการประชุมตำรวจอาชญากรรมระหว่างประเทศครั้งแรกในปี 2457 ซึ่งนำเจ้าหน้าที่จาก 24 ประเทศมาหารือเกี่ยวกับความร่วมมือในเรื่องการบังคับใช้กฎหมาย ก่อตั้งขึ้นในปี พ.ศ. 2466 ในฐานะคณะกรรมการตำรวจอาชญากรรมระหว่างประเทศ (ICPC) โดยมีหน้าที่หลายประการในปัจจุบันตลอดช่วงทศวรรษที่ 1930 หลังจากอยู่ภายใต้การควบคุมของนาซีในปีพ. ศ. 2481 หน่วยงานได้รับผลกระทบอย่างมีประสิทธิภาพจนกระทั่งหลังสงครามโลกครั้งที่สอง ในปีพ. ศ. 2499 ICPC ได้ใช้รัฐธรรมนูญฉบับใหม่และชื่อ INTERPOL ซึ่งได้มาจากที่อยู่ทางโทรเลขdearใช้ตั้งแต่ปีพ. ศ. 2489
องค์การตำรวจอาชญากรรมระหว่างประเทศ หรือ "อินเตอร์โปล" ก่อตั้งขึ้นมาในปี ค.ศ.1923 เพื่อเพื่อสนับสนุนช่วยเหลือทุกองค์กรและหน่วยงานต่างๆ ที่มีภารกิจในการป้องกันหรือว่าปราบปรามอาชญากรรมระหว่างประเทศ โดยมีสำนักงานใหญ่อยู่ในกรุงเวียนนาเมืองหลวงของออสเตรีย
ต่อมาในช่วงสงครามโลกครั้งที่ 2 ออสเตรียถูกนาซีเยอรมนีบุกยึดครอง เมื่อออสเตรียกลายเป็นส่วนหนึ่งของเยอรมัน "อินเตอร์โปล" ที่มีสำนักงานใหญ่อยู่ที่ประเทศออสเตรียจึงกลายเป็นหน่วยข้อมูลข่าวสารของตำรวจลับเกสตาโพ
เมื่อสิ้นสุดสงครามโลกครั้งที่ 2 และฝ่ายนาซีเป็นฝ่ายพ่ายแพ้สงคราม จึงได้มีความคิดที่จะก่อตั้ง "อินเตอร์โปล" ขึ้นมาอีกครั้งภายใต้ความร่วมมือกันของ อังกฤษ ฝรั่งเศส เบลเยียม และประเทศแถบสแกนดิเนเวีย "อินเตอร์โปล" จึงถูกสถาปนาขึ้นมาใหม่ พร้อมทั้งปรับเลี่ยนโครงสร้างและการดำเนินงานใหม่ รวมถึงการย้ายสำนักงานใหญ่ไปที่เมืองแซงต์ โคลด์ ประเทศฝรั่งเศส แต่ต่อมาได้มีการย้ายไปที่เมืองลียง ประเทศฝรั่งเศส จนถึงปัจจุบัน
องค์การตำรวจอาชญากรรมระหว่างประเทศ เป็นหน่วยงานระหว่างประเทศที่ใหญ่เป็นอันดับ 2 ของโลก รองจากองค์การสหประชาชาติ ปัจจุบันมีสมาชิกอยู่ 187 ประเทศทั่วโลก ดำเนินการโดยใช้เงินสมทบประจำปีจากชาติสมาชิก รวมแล้วประมาณ 30 ล้านยูโร หรือประมาณ 1,466 ล้านบาท
หน้าที่หลัก ของ องค์การตำรวจอาชญากรรมระหว่างประเทศ คือ การประสานงานเพื่อความปลอดภัยของประชาชนและป้องกันการก่อการร้าย ขัดขวางและปราบปรามองค์กรอาชญากรรม การลักลอบผลิตและค้ายา การค้าอาวุธ ค้ามนุษย์ การฟอกเงิน การล่วงละเมิดทางเพศเด็ก รวมถึงอาชญากรรมทางการเงิน และการทุจริต
แต่เนื่องจาก องค์การตำรวจอาชญากรรมระหว่างประเทศ ต้องรักษาสถานะความเป็นกลางทางการเมือง จึงไม่ได้มีหน้าที่และบทบาทในการเข้าไปสืบสวนและสอบสวนเรื่องต่างๆ ในประเทศสมาชิกนั้นๆ เอง กล่าวคือไม่ได้บังคับใช้กฎหมายอย่างแท้จริง บทบาทหลักๆ เป็นการส่งผ่านข้อมูลทางตำรวจให้กันและกันในระหว่างประเทศสมาชิกมากกว่า อีกทั้งไม่สามารถเข้าไปข้องเกี่ยวกับคดีใดๆ ที่ไม่ใช่คดีที่มีความเกี่ยวพันกันในหลายประเทศ รวมทั้ง คดีอาชญากรรมการเมือง การทหาร การศาสนา หรือเชื้อชาติด้วย
สมาชิกองค์การตำรวจอาชญากรรมระหว่างประเทศ.
การเป็นสมาชิก ณ เดือนมีนาคม 2018 โดยมีวันที่ยอมรับ และหน่วยงานตัวแทนที่เกี่ยวข้องของประเทศมีดังนี้:
กรีเนดา - ตุลาคม 2529
เกาหลีใต้ - กันยายน 2507
เคนยา - ตุลาคม 2511
เคปเวิร์ด - พฤศจิกายน 2532
เซเชลส์ - กันยายน 2520
เซเนกัล - กันยายน 2504
เซนต์คิตส์และเนวิส - พฤศจิกายน 2530
เซนต์ลูเซีย - ตุลาคม 2526
เซนต์วินเซนต์และเกรนาดีนส์ - ตุลาคม 2528
เซอร์เบีย - กันยายน 2499
เซาตูแมอีปริงซีป - พฤศจิกายน 2531
เซียร์ราลีโอน - กันยายน 2505
เดนมาร์ก - มิถุนายน 2499
เติร์กเมนิสถาน - กันยายน 2548
เนเธอร์แลนด์ - มิถุนายน 2499
เนปาล - กันยายน 2510
เบนิน - กันยายน 2505
เบลเยี่ยม - มิถุนายน 2499
เบลารุส - กันยายน 2536
เบลีซ - พฤศจิกายน 2530
เปรู - กันยายน 2505
เม็กซิโก - มิถุนายน 2499
เมียนมาร์ - มิถุนายน 2499
เยเมน - ตุลาคม 2519
เยอรมนี - มิถุนายน 2499
เลโซโท - กันยายน 2514
เลบานอน - มิถุนายน 2499
เวเนซุเอลา - มิถุนายน 2499
เวียดนาม - พฤศจิกายน 2534
เอกวาดอร์ - กันยายน 2505
เอธิโอเปีย - กันยายน 2501
เอริเทรีย - พฤศจิกายน 2542
เอลซัลวาดอร์ - ธันวาคม 2502
เอสโตเนีย - พฤศจิกายน 2535
เอสวาตินี - ตุลาคม 2518
เฮติ - มิถุนายน 2500
แกมเบีย - ตุลาคม 2529
แคเมอรูน - กันยายน 2504
แคนาดา - มิถุนายน 2499
แซมเบีย - สิงหาคม 2509
แทนซาเนีย - กันยายน 2505
แองโกลา - ตุลาคม 2525
แอนทีกาและบาร์บิวดา - ตุลาคม 2529
แอฟริกาใต้ - กันยายน 2536
แอลเบเนีย - พฤศจิกายน 2534
แอลจีเรีย - สิงหาคม 2506
โกตดิวัวร์ - กันยายน 2504
โครเอเชีย - พฤศจิกายน 2535
โคลอมเบีย - มิถุนายน 2499
โซมาเลีย - ตุลาคม 2518
โดมินิกา - พฤศจิกายน 2524
โตโก - ตุลาคม 2503
โบลิเวีย - สิงหาคม 2506
โปแลนด์ - กันยายน 1990
โปรตุเกส - มิถุนายน 2499
โมซัมบิก - พฤศจิกายน 2532
โมนาโก - มิถุนายน 2499
โมร็อกโก - มิถุนายน 2500
โรมาเนีย - ตุลาคม 2516
โอมาน - กันยายน 2515
ไซปรัส - กันยายน 2505
ไนเจอร์ - กันยายน 2507
ไนจีเรีย - ตุลาคม 2503
ไลบีเรีย - มิถุนายน 2499
ไอซ์แลนด์ - กันยายน 2514
ไอร์แลนด์ - มิถุนายน 2499
กรีซ - มิถุนายน 2499
กัมพูชา - มิถุนายน 2499
กัวเตมาลา - มิถุนายน 2499
กาตาร์ - กันยายน 2517
กานา - กันยายน 2501
กาบอง - กันยายน 2504
กายอานา - ตุลาคม 2511
กินี - กันยายน 2504
กินี - บิสเซา - พฤศจิกายน 2535
คอโมโรส - ตุลาคม 2541
คอสตาริกา - มิถุนายน 2499
คาซัคสถาน - พฤศจิกายน 2535
คิริบาส - พฤศจิกายน 2018
คิวบา - มิถุนายน 2499
คีร์กีซสถาน - ตุลาคม 2539
คูเวต - มิถุนายน 2508
คูราเซา - ตุลาคม 2554
จอร์เจีย - กันยายน 2536
จอร์แดน - มิถุนายน 2499
จาเมกา - สิงหาคม 2506
จิบูตี - พฤศจิกายน 2523
จีน - กันยายน 2504
ชาด - กันยายน 2505
ชิลี - มิถุนายน 2499
ซานมาริโน - กันยายน 2549
ซามัว - ตุลาคม 2552
ซาอุดีอาระเบีย - มิถุนายน 2499
ซินต์มาร์เท่น - ตุลาคม 2554
ซิมบับเว - พฤศจิกายน 2523
ซีเรีย - มิถุนายน 2499
ซูดาน - มิถุนายน 2499
ซูดานใต้ - ตุลาคม 2554
ซูรินาม - มิถุนายน 2499
ญี่ปุ่น - มิถุนายน 2499
ตรินิแดดและโตเบโก - กันยายน 2507
ตองกา - กันยายน 2522
ติมอร์ตะวันออก - ตุลาคม 2545
ตุรกี - มิถุนายน 2499
ตูนิเซีย - มิถุนายน 2500
ทาจิกิสถาน - ตุลาคม 2547
นครวาติกัน - ตุลาคม 2551
นอร์เวย์ - มิถุนายน 2499
นามิเบีย - พฤศจิกายน 2535
นาอูรู - กันยายน 2514
นิการากัว - มิถุนายน 2508
นิวซีแลนด์ - มิถุนายน 2499
บราซิล - ตุลาคม 2529
บรูไน - กันยายน 2527
บอตสวานา - พฤศจิกายน 2523
บอสเนียและเฮอร์เซโกวีนา - พฤศจิกายน 2535
บังกลาเทศ - ตุลาคม 2519
บัลแกเรีย - พฤศจิกายน 2532
บาร์เบโดส - พฤศจิกายน 2524
บาห์เรน - กันยายน 2515
บาฮามาส - ตุลาคม 2516
บุรุนดี - ตุลาคม 2513
บูร์กินาฟาโซ - กันยายน 2504
ประเทศไทย - มิถุนายน 2499
ปาเลสไตน์ - กันยายน 2017
ปากีสถาน - มิถุนายน 2499
ปานามา - กันยายน 2501
ปาปัวนิวกินี - ตุลาคม 2519
ปารากวัย - กันยายน 2520
ฝรั่งเศส - มิถุนายน 2499
ฟีจี - กันยายน 2514
ฟินแลนด์ - มิถุนายน 2499
ฟิลิปปินส์ - มิถุนายน 2499
ภูฏาน - กันยายน 2548
มองโกเลีย - พฤศจิกายน 2534
มอนเตเนโกร - กันยายน 2549
มอริเชียส - ตุลาคม 2512
มอริเตเนีย - กันยายน 2505
มอลตา - กันยายน 2515
มัลดีฟส์ - กันยายน 2527
มาเลเซีย - กันยายน 2504
มาซิโดเนียเหนือ - กันยายน 2536
มาดากัสการ์ - กันยายน 2504
มาลาวี - สิงหาคม 2509
มาลี - ตุลาคม 2512
ยูเครน - พฤศจิกายน 2535
ยูกันดา - สิงหาคม 2509
รวันดา - กันยายน 2517
รัสเซีย - กันยายน 2533
ลักเซมเบิร์ก - มิถุนายน 2499
ลัตเวีย - พฤศจิกายน 2535
ลาว - ​​มิถุนายน 2500
ลิเบีย - มิถุนายน 2499
ลีชเทินชไตน์ - ตุลาคม 2503
ลิทัวเนีย - พฤศจิกายน 2534
วานูวาตู - พฤศจิกายน 2018
ศรีลังกา - มิถุนายน 2499
สเปน - มิถุนายน 2499
สโลวาเกีย - กันยายน 2536
สโลวีเนีย - พฤศจิกายน 2535
สวิตเซอร์แลนด์ - มิถุนายน 2499
สวีเดน - มิถุนายน 2499
สหรัฐอเมริกา - มิถุนายน 2499
สหรัฐอาหรับเอมิเรตส์ - ตุลาคม 2516
สหราชอาณาจักร - มิถุนายน 2499
สาธารณรัฐเช็ก - กันยายน 2536
สาธารณรัฐแอฟริกากลาง - มิถุนายน 2508
สาธารณรัฐโดมินิกัน - มิถุนายน 2499
สาธารณรัฐคองโก - กันยายน 2504
สาธารณรัฐประชาธิปไตยคองโก - สิงหาคม 2506
สาธารณรัฐมอลโดวา - กันยายน 2537
สิงคโปร์ - ตุลาคม 2511
หมู่เกาะโซโลมอน - กันยายน 2017
หมู่เกาะมาร์แชลล์ - กันยายน 2533
ออสเตรเลีย - มิถุนายน 2499
ออสเตรีย - มิถุนายน 2499
อันดอร์รา - พฤศจิกายน 2530
อัฟกานิสถาน - ตุลาคม 2545
อาเซอร์ไบจาน - พฤศจิกายน 2535
อาร์เจนตินา - มิถุนายน 2499
อาร์เมเนีย - พฤศจิกายน 2535
อารูบา - พฤศจิกายน 2530
อิเควทอเรียลกินี - พฤศจิกายน 2523
อิตาลี - มิถุนายน 2499
อินเดีย - มิถุนายน 2499 ประสานงานอย่างเป็นทางการโดย CBI
อินโดนีเซีย - มิถุนายน 2499
อิรัก - กันยายน 2510
อิสราเอล - มิถุนายน 2499
อิหร่าน - มิถุนายน 2499
อียิปต์ - มิถุนายน 2499
อุซเบกิสถาน - กันยายน 2537
อุรุกวัย - มิถุนายน 2499
ฮอนดูรัส - กันยายน 2517
ฮังการี - พฤศจิกายน 2524
ชิคาโกสคูล (สถาปัตยกรรม)
เคลท์
ชนเคลต์
สมัยปัจจุบัน
สมัยปัจจุบัน เป็นช่วงเวลาของอารยธรรมหนึ่ง ๆ ซึ่งเป็นช่วงที่แต่ละอารยธรรมจะมีเทคโนโลยีเข้ามาใช้อย่างแพร่หลาย และมีการตระหนักถึงการใช้เทคโนโลยีอย่างถูกวิธี
นักประวัติศาสตร์ได้กำหนดช่วงเวลาที่เป็น "สมัยปัจจุบัน" ของสากลโลกไว้ให้ตรงกับ ค.ศ. 1945 จนถึงปัจจุบันนี้ โดยเริ่มนับจากการสิ้นสุดของสงครามโลกครั้งที่สอง เป็นต้นมา
ในสมัยใหม่ เป็นช่วงเวลาแห่งการสร้างเทคโนโลยี และการค้นพบทฤษฎีความรู้ต่างๆ มากมาย แต่ทว่า การใช้เทคโนโลยีอย่างขาดจิตสำนึกทำให้เทคโนโลยีถูกใช้ไปในทางไม่ดีในช่วงปลายของสมัยใหม่ เกิดการแข่งขันสะสมและประดิษฐ์อาวุธอันร้ายแรงของประเทศต่างๆ จนนำไปสู่สงครามโลกถึง 2 ครั้ง ในเวลาเพียง 31 ปี มีผู้เสียชีวิตรวมกว่า 100 ล้านคน เป็นความสูญเสียของมนุษย์ ที่เกิดจากสิ่งประดิษฐ์และการกระทำของมนุษย์ด้วยกันเอง
แต่ในช่วงใกล้สิ้นสุดของสมัยใหม่ เกิดการตระหนักในการใช้วิทยาการอย่างถูกวิธีและรอบคอบ แต่ในขณะเดียวกัน การพัฒนาเทคโนโลยีก็ยังมีอย่างต่อเนื่อง และนับจากนั้น เทคโนโลยีของมนุษย์ก็ไม่เคยถูกจงใจใช้เพื่อสังหารมนุษย์จำนวนมาก ๆ อีกเลย ทำให้สังคมของอารยธรรมนั้นๆ มีสภาพคล้ายกับในช่วงปัจจุบัน ทำให้สมัยใหม่ของอารยธรรมนั้นๆ สิ้นสุดลง และอารยธรรมก้าวเข้าสู่สมัยปัจจุบัน
แต่ถึงกระนั้น ก็มิใช่ว่าสมัยใหม่จะไม่มีสงครามเลย สงครามที่มีชื่อเสียงที่สุดในช่วงสมัยปัจจุบัน คือ สงครามเย็น อันเป็นการต่อสู้ทางอุดมการณ์ของระบอบการปกครองระหว่างฝ่ายที่สนับสนุนระบอบประชาธิปไตย กับระบอบคอมมิวนิสต์ ที่ต่างฝ่ายต่างพยายามเปลี่ยนโลกให้มีการปกครองในระบอบที่ฝ่ายตนสนับสนุน มีการใช้อาวุธปืนในการสังหารบ้าง แต่ไม่มีความรุนแรงกว้างขวางไม่มากเท่าสงครามโลกในสมัยใหม่
Pope Adrian VI
เกณฑ์ทหารในประเทศไทย
อาเลชังดรี ปาตู
อาเลชังดรี โรดรีกิส ดา ซิลวา  หรือที่รู้จักกันในชื่อ อาเลชังดรี ปาตู  เกิดเมื่อวันที่ 2 กันยายน ค.ศ. 1989 เป็นนักฟุตบอลชาวบราซิล ผู้ที่เล่นให้กับสโมสรฟุตบอลบิยาร์เรอัลและฟุตบอลทีมชาติบราซิลในตำแหน่งกองหน้า
ปาตูเริ่มเล่นฟุตซอลตั้งแต่อายุ 4 ขวบ จนเมื่อปี ค.ศ. 2000 เขาได้รับบาดเจ็บกระดูกแตก เมื่อเอ็กซเรย์ก็พบว่าเขามีก้อนเนื้อที่แขน แพทย์วินิจฉัยว่าถ้าไม่ผ่าตัดออกใน 2 เดือนก็จะกลายเป็นมะเร็ง เนื่องจากครอบครัวเขาไม่มีเงินพอที่จะผ่าตัด นายแพทย์เปาลู โรเบร์ตู มุสซี ซึ่งสนิทสนมกับครอบครัวเขาได้ผ่าตัดให้โดยไม่คิดค่ารักษา
เมื่อปาตูอายุ 11 ปี ก็ไปทดสอบฝีเท้ากับสโมสรฟุตบอลอิงเตร์นาซีโอนัล และได้เข้าเป็น 1 ในสมาชิกของทีมเยาวชน เขาและเพื่อนอีก 83 คน ที่เก็บตัวพักในบ้านเดียวกัน ต่างมีจุดมุ่งหมายเดียวคือต้องการก้าวขึ้นไปเล่นในทีมชุดใหญ่ของอิงเตร์นาซีออนาลให้ได้
หลังจากฝึกฝนตัวเองในทีมเยาวชนอยู่หลายปี ปาตูก็ได้รับโอกาสก้าวขึ้นมาเล่นชุดใหญ่ และลงสนามนัดแรกให้อิงเตร์นาซีออนาลเมื่อวันที่ 26 พฤศจิกายน ค.ศ. 2006 ซึ่งชนะปัลเมย์รัส 4-1 ชื่อของเขาก็โด่งดังข้ามคืน เมื่อเขายิง 1 ประตู และจ่ายอีก 3 ให้เพื่อนยิง ปาตูทำประตูที่ 2 ให้ต้นสังกัดในเกมรอบรองชนะเลิศฟุตบอลชิงแชมป์สโมสรโลกของฟีฟ่าในปี ค.ศ. 2006 ซึ่งอิงเตร์นาซีโอนัลชนะอัลอาห์ลีไคโรไป 2-1 ด้วยประตูนี้ ทำให้ปาตูทำลายสถิติของเปเล่ ที่เป็นนักเตะอายุน้อยที่สุดที่ยิงประตูในการแข่งขันระดับนานาชาติของฟีฟ่าในวัย 17 ปี 102 วัน ปาตูถูกเปลี่ยนตัวออกในเกมนัดชิงชนะเลิศรายการนั้น ก่อนที่อาเดรียนู กาบีรู เพื่อนร่วมทีมจะยิงประตูชัยช่วยให้อิงเตร์นาซีโอนัลคว้าแชมป์สโมสรโลกมาครองได้สำเร็จ
จากผลงาน ทำให้ปาตูได้รับความสนใจจากหลายสโมสรในยุโรป ทั้งไบฟีกา, มิลาน, ยูเวนตุส, อินเตอร์, เชลซี, อาร์เซนอล ฯลฯ แต่สุดท้ายเขาก็เลือกย้ายมาเป็นสมาชิกใหม่ของทีมมิลาน ซึ่งในขณะนั้นมีทั้งริคาร์โด กาก้า และรอนัลดีนโย โดยมิลานทุ่ม 22 ล้านยูโร (ประมาณ 700 ล้านบาท) ซื้อขาดสัญญาของเขาและประกาศคว้าตัวปาตูมาเป็นสมาชิกใหม่อย่างเป็นทางการในวันที่ 2 สิงหาคม ค.ศ. 2007
เนื่องจากอายุยังไม่ครบ 18 ปีเต็ม ทำให้เขายังไม่สามารถลงเล่นได้ ต้องรอให้ถึงวันที่ 3 กันยายน ค.ศ. 2007 (หลังวันเกิด 1 วัน) อย่างไรก็ตาม ปัญหายังไม่หมด เมื่อลีกอิตาลีมีการจำกัดโควตาผู้เล่นนอกสหภาพยุโรป ทำให้ปาตูยังไม่สามารถลงเล่นในเกมอย่างเป็นทางการให้มิลานได้ เขาได้รับอนุญาตให้ลงเล่นได้แค่ในเกมอุ่นเครื่องและเกมซ้อมเท่านั้น และเขาก็ทำผลงานได้ดีตั้งแต่เกมอุ่นเครื่องที่เสมอกับทีมไดนาโมคิยิวจากยูเครน 2-2 ในวันที่ 7 กันยายน ค.ศ. 2007 เมื่อเขาโหม่งพังประตูได้
การรอคอยของปาตูสิ้นสุดลงเมื่อมีการเปิดตลาดซื้อขายรอบสองนับตั้งแต่วันที่ 3 มกราคม ค.ศ. 2008 ทำให้วันรุ่งขึ้นเขากลายเป็นสมาชิกใหม่อย่างเป็นทางการของมิลาน และเป็น 1 ใน 3 นักเตะโควตานอกสหภาพยุโรปของสโมสร ปาตูยิงประตูแรกทันทีที่ลงเล่นในเกมเซเรียอานัดแรก ซึ่งมิลานถล่มนาโปลี 5-2 เมื่อวันที่ 13 มกราคม ค.ศ. 2008
สำหรับผลงานในทีมชาติบราซิลนั้น ปาตูคว้าแชมป์เยาวชนอเมริกาใต้ในปี ค.ศ. 2007 ร่วมกับทัพแซมบา ซึ่งทำให้พวกเขาทะลุเข้ารอบสุดท้ายฟุตบอลโลกยู 20 ของฟีฟ่าในปีเดียวกัน
จากนั้นปาตู ถูกการ์ลูส ดุงกา เรียกตัวติดธงชุดลุยโอลิมปิก 2008 ที่กรุงปักกิ่ง ประเทศจีน ซึ่งคว้าเหรียญทองแดงมาครองได้
ปัจจุบัน ปาตูก้าวขึ้นเป็น 1 ในขุมกำลังสำคัญของทีมชาติบราซิลชุดใหญ่ เขายิงประตูแรกในนามทีมชาติได้ในเกมประเดิมนัดแรกกับสวีเดนที่สนามเอมิเรตส์สเตเดียม กรุงลอนดอน เมื่อวันที่ 26 มีนาคม ค.ศ. 2008 และเป็นอีกครั้งที่เขาทำลายสถิติของเปเล่ ในการใช้เวลาแค่ไม่กี่วินาทียิงประตูแรกในเกมแรกที่ลงสนามด้วย
วัดราชาธิวาสวิหาร
ศิลปะโรโกโก
สาวน้อย จอมเวทย์ นาโนฮะ
นอร์สเมน
ตามัว
ตามัว  หรือที่นิยมเรียกว่า ตาขี้เกียจ  เป็นความผิดปกติทางสายตาที่มีสายตาแย่ลงในดวงตาที่มีโครงสร้างปกติ หรือสายตาแย่ลงอย่างไม่เป็นสัดส่วนกับความผิดปกติทางโครงสร้างของตา ประมาณกันว่ามีผู้ป่วยตาขี้เกียจอยู่ประมาณร้อยละ 1 ถึง 5 ของประชากร
สาเหตุของตาขี้เกียจเกิดจากการขาดหรือบกพร่องในการกระตุ้นด้วยภาพไปสู่ระบบประสาทการมองเห็นในสมองเป็นระยะเวลาหนึ่งในช่วงวัยเด็ก โดยทั่วไปมักเป็นในตาเพียงข้างเดียว แต่อาจเป็นในตาทั้งสองข้างก็ได้ การตรวจพบตาขี้เกียจในช่วงเริ่มแรกจะทำให้มีโอกาสรักษาได้ผลดี
ตาขี้เกียจกับตาเขมีความเกี่ยวข้องกันอย่างมาก แต่ไม่ใช่สิ่งเดียวกัน
ตาขี้เกียจ
เดนส์
ปฏิวัติอุตสาหกรรม
วิศวกรเครื่องกล
ลัทธิคอมมิวนิสต์ในประเทศไทย
ลัทธิคอมมิวนิสต์ในประเทศไทย  ประเทศสยามเริ่มมีความกังวลเกี่ยวกับคอมมิวนิสต์ตั้งแต่ปลายสมัยรัชกาลที่ 7 โดยแก้ไขกฎหมายลักษณะอาญาให้ "การสั่งสอนทฤษฎีการเมืองหรือเศรษฐกิจเพื่อให้บังเกิดความเกลียดชังดูหมิ่นสมเด็จพระเจ้าอยู่หัวหรือเกิดความเกลียดชังระหว่างชนชั้น" เป็นความผิด ปัญหาภัยคุกคามจากคอมมิวนิสต์ค่อยรุนแรงขึ้นเป็นลำดับและหมดไปแล้วในปัจจุบัน หลังการยกเลิกกฎหมายเกี่ยวกับคอมมิวนิสต์ใน พ.ศ. 2543
ก่อนการเปลี่ยนแปลงการปกครอง พ.ศ. 2475.
พระบาทสมเด็จพระปกเกล้าเจ้าอยู่หัว โปรดเกล้าฯ ให้แก้ไขกฎหมายลักษณะอาญา ร.ศ. 127 มาตรา 104 โดย พระราชบัญญัติแก้ไขกฎหมายลักษณอาญา พ.ศ. 2470 ให้เพิ่ม "การสั่งสอนทฤษฎีการเมืองหรือเศรษฐกิจเพื่อให้บังเกิดความเกลียดชังดูหมิ่นสมเด็จพระเจ้าอยู่หัวหรือเกิดความเกลียดชังระหว่างชนชั้น" เป็นความผิด มีระวางโทษจำคุกไม่เกิน 10 ปี ปรับไม่เกิน 5,000 บาท หรือทั้งจำทั้งปรับ ซึ่งต่อมาได้ถูกยกเลิกไปโดยการประกาศใช้ประมวลกฎหมายอาญา พ.ศ. 2499
"สมุดปกเหลือง" พ.ศ. 2476-2489.
เมื่อ 15 มีนาคม พ.ศ. 2476 สมัยรัฐบาลพระยามโนปกรณ์นิติธาดา ปรีดี พนมยงค์ หนึ่งในคณะราษฎร ได้เสนอเค้าโครงเศรษฐกิจที่มีการปฏิรูปที่ดินและรัฐสวัสดิการแก่ประชาชน หรือที่เรียกกันว่า "สมุดปกเหลือง" มีผู้วิจารณ์อย่างกว้างขวางและกล่าวหาว่าเป็นคอมมิวนิสต์ เกิดความแตกแยกในสภา รัฐบาลจึงกำหนดให้ปิดสภา งดใช้รัฐธรรมนูญบางมาตรา และยังได้มีการออกกฎหมายเกี่ยวกับคอมมิวนิสต์ขึ้นเป็นฉบับแรกคือ พระราชบัญญัติว่าด้วยคอมมิวนิสต์ พ.ศ. 2476 จนปรีดีต้องลี้ภัยออกนอกประเทศเมื่อ 12 เมษายน พ.ศ. 2476 ภายหลังรัฐประหารโดยพันเอกพระยาพหลพลพยุหเสนาเมื่อ 19 มิถุนายน พ.ศ. 2476 จึงได้เชิญปรีดีกลับมา ตั้งกรรมการสอบสวน และให้ปรีดีพ้นผิด แล้วได้มีการปรับแก้กฎหมายคอมมิวนิสต์ฉบับนี้อีกครั้งในปี พ.ศ. 2478 ปรีดีปฏิเสธเสมอว่าตนเองไม่ใช่คอมมิวนิสต์แต่เป็น "radical socialist" (นักสังคมนิยมหัวรุนแรง) ปรีดีชี้แจงไม่ใช่คอมมิวนิสต์ แต่เป็น สังคมนิยมผสมทุนนิยม
แล้วยืนยันว่า สมัยรัฐบาล ปรีดี พนมยงค์ เป็นรัฐบาลระบอบคอมมิวนิสต์ แบบทางพฤตินัย และได้ยกเลิกกฎหมายว่าด้วยคอมมิวนิสต์ไปในสมัยรัฐบาลหลวงธำรงนาวาสวัสดิ์ เมื่อ 29 ตุลาคม พ.ศ. 2489
กฎหมายคอมมิวนิสต์ พ.ศ. 2495.
ภายใต้รัฐบาลจอมพล ป. พิบูลสงคราม ได้มีการออกกฎหมายคอมมิวนิสต์ฉบับใหม่ มีบทลงโทษที่รุนแรงกว่าเดิม และมีนิยามที่กว้างขวางมากขึ้น ได้มีการแก้ไขเรื่อยมาตลอดยุคเผด็จการทหาร ให้อำนาจในการจับกุม ปราบปราม กักขังโดยไม่ต้องแจ้งข้อกล่าวหาได้นานกว่าปรกติ การใช้กฎหมายของเจ้าหน้าที่รัฐนอกจากจะเป็นไปในทางปราบปรามคอมมิวนิสต์แล้ว ก็ยังเป็นเครื่องมือในการควบคุมกดขี่ประชาชนได้ตามอำเภอใจ และปิดกั้นไม่ให้มีการใช้สิทธิเสรีภาพโดยเฉพาะในการเขียนและแสดงความคิดเห็นของประชาชนและสื่อมวลชน (รู้จักกันในนาม กฎหมายปราบประชาธิปไตย)
วันเสียงปืนแตก.
วันเสียงปืนแตก คือ วันที่ 7 สิงหาคม พ.ศ. 2508 ซึ่งเป็นวันที่พรรคคอมมิวนิสต์แห่งประเทศไทยใช้อาวุธโจมตีกองกำลังรัฐบาลไทยเป็นครั้งแรก กองกำลังของพรรคได้เรียกตนเองว่า "กองทัพปลดแอกประชาชนแห่งประเทศไทย" (ทปท.) เหตุเกิดที่ บ้านนาบัว ตำบลเรณูนคร อำเภอธาตุพนม จังหวัดนครพนม ทั้งนี้ได้ประกาศยุทธศาสตร์ "ต่อสู้ด้วยกำลังอาวุธ ใช้ชนบทล้อมเมือง และยึดเมือง" หลังจากวันเสียงปืนแตก พรรคคอมมิวนิสต์แห่งประเทศไทยก็ต่อสู้ด้วยอาวุธกับรัฐบาลไทยมาตลอด จนกระทั่งปี พ.ศ. 2525 รัฐบาลยื่นข้อเสนอและเจรจา เลิกต่อสู้กันด้วยอาวุธ ให้มาต่อสู้กันทางรัฐสภาแทน
ยุคประชาธิปไตยเฟื่องฟู พ.ศ. 2516.
ภายหลังเหตุการณ์ 14 ตุลาเป็นยุคสั้น ๆ ที่ประชาธิปไตยกลับคืนสู่ประเทศไทย ได้มีผลงานของนักคิดนักเขียนต่างๆ ออกมาอย่างเสรี หม่อมราชวงศ์คึกฤทธิ์ ปราโมชเดินทางไปเยือนสาธารณรัฐประชาชนจีนซึ่งเป็นประเทศคอมมิวนิสต์ เข้าพบประธานเหมา เจ๋อตุง ในปี พ.ศ. 2518 เป็นสัญลักษณ์ของการเปิดสัมพันธไมตรีกับกลุ่มประเทศคอมมิวนิสต์อีกครั้ง และขบวนการนักศึกษายังได้กดดันให้รัฐบาลไทยมีคำสั่งให้สหรัฐอเมริกาถอนกำลังทหารออกจากประเทศไทยหลังสงครามเวียดนาม
นโยบายขวาจัด พ.ศ. 2519.
ภายใต้รัฐบาลธานินทร์ กรัยวิเชียร หลังเหตุการณ์ 6 ตุลา ได้มีการดำเนินนโยบายปราบปรามคอมมิวนิสต์อย่างเด็ดขาด แก้ไขพระราชบัญญัติป้องกันกระทำเป็นคอมมิวนิสต์ กำหนดเขตแทรกซึมของคอมมิวนิสต์และกำหนดมาตรการรุนแรงในการปราบปราม แก้ไขประมวลกฎหมายอาญาเพิ่มโทษข้อหาหมิ่นประมาทและหมิ่นพระบรมเดชานุภาพ และตั้งศาลพิเศษดำเนินคดีกับนักศึกษาและประชาชนที่อยู่ในเหตุการณ์ 6 ตุลา มีการใช้อำนาจตาม คำสั่งของคณะปฏิรูปการปกครองแผ่นดินฉบับที่ 42 ปิดสื่อ หนังสื่อพิมพ์ โดย สมัคร สุนทรเวช เป็นผู้พิจารณาการอนุญาตสิ่งพิมพ์
ด้วยนโยบายขวาจัดนี้จึงทำให้นักศึกษาและปัญญาชนหลบหนีเข้าป่าเพราะเกรงกลัวการจับกุม โดยไปเข้าร่วมกับพรรคคอมมิวนิสต์แห่งประเทศไทย
คำสั่งสำนักนายกรัฐมนตรีที่ 66/2523.
พลเอก เปรม ติณสูลานนท์ นายกรัฐมนตรีได้มีคำสั่งดั่งกล่าวเมื่อ 23 เมษายน พ.ศ. 2523 ใจความสำคัญคือใช้การเมืองนำการทหาร มุ่งเน้นขจัดความไม่เป็นธรรมในสังคม และ "ปฏิบัติต่อผู้ก่อการร้ายคอมมิวนิสต์หรือผู้หลงผิดที่เข้ามอบตัว หรือที่จับได้อย่างเพื่อนประชาชนร่วมชาติ ชี้แจงเพื่อให้ได้เข้าใจถึงนโยบายของรัฐบาลในปัญหานี้อย่างถ่องแท้ช่วยเหลือให้ใช้ชีวิตใหม่ร่วมกันต่อไปในสังคมอย่างเหมาะสม"
คำสั่งนี้เป็นจุดเปลี่ยนที่สำคัญจากนโยบายขวาจัดของรัฐบาลก่อนหน้ามาสู่การประนีประนอม อย่างไรก็ตามการปฏิบัติให้เป็นผลนั้นกินระยะเวลาหลายปี
การยกเลิกกฎหมายคอมมิวนิสต์ พุทธศักราช 2543.
สมัยรัฐบาลชวน หลีกภัย รัฐสภาได้เห็นชอบให้ประกาศใช้ พระราชบัญญัติยกเลิกพระราชบัญญัติป้องกันการกระทำอันเป็นคอมมิวนิสต์ พ.ศ. 2495 – พ.ศ. 2543 เป็นผลให้การกระทำเกี่ยวกับคอมมิวนิสต์ไม่เป็นความผิดในประเทศไทยอีกต่อไป และหน่วยงานภาครัฐไม่ต้องมีคณะกรรมการเฝ้าระวังและหมดอำนาจพิเศษในการจับกุมปราบปรามผู้ต้องหาคดีคอมมิวนิสต์
6 ตุลาคม 2519
Ph (สัทศาสตร์)
พันเอกพระยาพหลพลพยุหเสนา
พอร์ตแลนด์
พอร์ตแลนด์  ตั้งอยู่ทางทิศเหนือของรัฐออริกอน ประเทศสหรัฐอเมริกา ในปี 2008 คาดว่าจะมีประชากรประมาณ 575,930 คน ทำให้พอร์ตแลนด์เป็นเมืองที่มีประชากรมากเป็นอันดับที่ 30 ของสหรัฐอเมริกา และยังได้ชื่อว่าเป็นเมืองที่ร่มรื่นที่สุดในสหรัฐอเมริกาอีกด้วย
รับราชการทหาร
แทมปา
แทมปา (อังกฤษ : Tampa) ตั้งอยู่บนชายฝั่งตะวันตกของรัฐฟลอริดา ประเทศสหรัฐอเมริกา อยู่ในเคาน์ตีฮิลห์โบโรห์ ในปี พ.ศ. 2550 คาดว่ามีจำนวนประชากรประมาณ 382,060 คน จัดอยู่ในอันดับที่ 54 ของเมืองที่มีประชากรมากที่สุดในสหรัฐอเมริกา
ทัพเรือ
ทัพอากาศ
พระราชบัญญัติรับราชการทหาร
ทัพบก
หมดอายุความ
พระราชบัญญัติป้องกันการกระทำอันเป็นคอมมิวนิสต์
พระราชบัญญัติว่าด้วยคอมมิวนิสต์
รางวัลแกรมมี สาขาศิลปินหน้าใหม่ยอดเยี่ยม
รางวัลแกรมมี สาขาศิลปินหน้าใหม่ยอดเยี่ยม  เป็นหนึ่งในสาขาของรางวัลแกรมมี ที่มอบไห้กับศิลปินที่มีผลงานเพลงในวงกว้างเป็นครั้งแรก ในปีก่อนหน้าที่จะมีการมอบรางวัล (ไม่จำเป็นว่าจะต้องผลงานชิ้นแรกของศิลปินคนหรือกลุ่มนั้นๆ) โดยเริ่มมอบรางวัลมาตั้งแต่ปี ค.ศ. 1960
รางวัลศิลปินหน้าใหม่ยอดเยี่ยมยังเป็นหนึ่งในสี่รางวัลใหญ่ของงาน หรือที่เรียกกันว่า บิ๊กโฟร์ (Big Four) อันประกอบไปด้วยอีก 3 สาขาคือ รางวัลบันทึกเสียงแห่งปี, รางวัลอัลบั้มแห่งปี และรางวัลเพลงแห่งปี
Keane (band)
Feist (singer)
Adele (singer)
รักษาดินแดน
พระราชบัญญัติรับราชการทหาร พ.ศ. 2497
Grammy Award for Best New Artist
เค้าโครงการเศรษฐกิจ พ.ศ. 2475
เค้าโครงการเศรษฐกิจ พ.ศ. 2475 หรือที่รู้จักในนาม สมุดปกเหลือง เป็นร่างแผนเศรษฐกิจเพื่อปฏิรูปที่ดินและรัฐสวัสดิการแก่ประชาชน ที่ปรีดี พนมยงค์ (ขณะมีบรรดาศักดิ์เป็น"หลวงประดิษฐ์มนูธรรม") สมาชิกคณะราษฎร เผยแพร่เมือวันที่ 15 มีนาคม พ.ศ. 2476 สมุดปกเหลืองนี้ถูกนำไปใช้เป็นข้อกล่าวหาว่านายปรีดีเป็นคอมมิวนิสต์ และทำให้เกิดความแตกแยกในรัฐบาลอย่างรุนแรง รัฐบาลจึงกำหนดให้ปิดสภา งดใช้รัฐธรรมนูญบางมาตรา และเป็นที่มาของการรัฐประหารครั้งแรกในประเทศไทย
เนื้อหาของสมุดปกเหลืองแบ่งออกเป็น 11 หมวด ดังนี้
พระบาทสมเด็จพระปกเกล้าเจ้าอยู่หัว มีพระราชวิจารณ์เค้าโครงเศรษฐกิจของนายปรีดีไว้ในสมุดปกขาว ซึ่งทั้งสมุดปกขาวและสมุดปกเหลืองอันเป็นความแตกแยกทางความคิดเกี่ยวกับระบบเศรษฐกิจในประเทศไทย ยังเป็นชนวนเหตุให้เกิดกบฏบวรเดชในปีเดียวกันอีกด้วย
รัฐประหารครั้งแรกในประเทศไทย
พระราชบัญญัติจัดการป้องกันรักษารัฐธรรมนูญ พุทธศักราช 2476
ในช่วงหลังการเปลี่ยนแปลงการปกครอง พ.ศ. 2475 ขณะที่ประเทศไทยกำลังปรับตัวเข้าสู่การปกครองระบอบใหม่นั้น มีผู้ที่มีความคิดเห็นไม่ตรงกับรัฐบาลหรือไม่ตรงกับระบบใหม่จำนวนมาก และการจะปราบปรามบุคคลเหล่านี้รัฐบาลก็ได้อาศัยวิธีการออกกฎหมายต่างๆ ขึ้นมาจัดการกับพฤติการณ์ที่ไม่พึงประสงค์และกำหนดให้เป็นความผิดตามกฎหมาย ผู้ใดฝ่าฝืนกฎหมายกระทำการที่ได้บัญญัติไว้ก็ถือเป็นความผิดและต้องรับโทษ ในปี พ.ศ. 2476 ได้มีการออกกฎหมายเช่นนี้มาก่อนหน้านี้แล้วได้แก่ พระราชบัญญัติว่าด้วยคอมมิวนิสต์ 2476 โดยรัฐบาลพระยามโนปกรณ์นิติธาดา ส่วนพระราชบัญญัติจัดการป้องกันรักษารัฐธรรมนูญนั้นออกมาโดยรัฐบาลพันเอกพระยาพหลพลพยุหเสนา เมื่อ 4 พฤศจิกายน 2476 หลังการรัฐประหารครั้งแรกในประเทศไทย มีจำนวนทั้งสิ้น 6 มาตรา
เนื่องจากก่อนการรัฐประหารมีการปิดสภาและงดใช้รัฐธรรมนูญบางมาตรา พระราชบัญญัตินี้จึงอาจเป็นการตอบโต้กับการการะทำของฝ่ายพระยามโนปกรณ์นิติธาดา อย่างไรก็ตามในพระราชบัญญัตินี้ให้อำนาจเจ้าหน้าที่ฝ่ายรัฐในการกักบริเวณผู้ต้องสงสัยได้เป็นเวลาถึงสิบปี และยังได้กำหนดระวางโทษการกระทำที่เป็นปฏิปักษ์ต่อรัฐธรรมนูญไว้สามปีถึงยี่สิบปีหรือปรับตั้งแต่ 500 บาทจนถึง 5,000 บาท หรือทั้งจำทั้งปรับ
พระราชบัญญัตินี้ยังถูกใช้ในการตัดสินคดีกบฏนายสิบในปี พ.ศ. 2478 อีกด้วย ปรากฏตาม
พระราชบัญญัติว่าด้วยคอมมิวนิสต์ 2476
ทัพฟ้า
วอลต์ดิสนีย์เวิลด์
วอลต์ดิสนีย์เวิลด์รีสอร์ต  หรือวอลต์ดิสนีย์เวิลด์  หรือดิสนีย์เวิลด์  เป็นรีสอร์ตที่มีอาณาเขตใหญ่ที่สุดในโลกและมีจำนวนผู้เยี่ยมชมมากที่สุดในโลก ตั้งอยู่บริเวณตะวันตกเฉียงใต้ของเมืองออร์แลนโด รัฐฟลอริดา เปิดให้บริการครั้งแรกในวันที่ 1 ตุลาคม ค.ศ. 1971 ดำเนินการโดยวอลต์ดิสนีย์พาร์กแอนด์รีสอร์ต ส่วนหนึ่งของบริษัทเดอะวอลต์ดิสนีย์ มีขนาดพื้นที่ 30,080 เอเคอร์ หรือ 121.7 ตารางกิโลเมตร ประกอบไปด้วย สวนสนุก 4 แห่ง สวนน้ำ 2 แห่ง โรงแรมและสถานพักตากอากาศ 27 แห่ง รวมถึงอีก 9 แห่งที่ไม่ใช่ของดิสนีย์ และมีแหล่งช็อปปิ้ง สนามกอล์ฟ สปา ฟิตเนส สถานบันเทิง และร้านอาหารอีกจำนวนมาก
มักนิยมเรียกย่อว่า ดิสนีย์เวิลด์ หรือย่อว่า WDW โดยมีเพียงสวนสนุกแห่งเดียวคือแมจิกคิงดอม ซึ่งต่อมาเปิดให้บริการ เอ็ปคอต (ค.ศ. 1982) ดิสนีย์ฮอลลีวูดสตูดิโอส์ (ค.ศ. 1989) และ ดิสนีย์แอนิมอลคิงดอม (ค.ศ. 1998)
ปัจจุบันวอลต์ดิสนีย์เวิลด์เป็นสถานที่พักผ่อนวันหยุดที่มีผู้เข้าชมมากที่สุดในโลก จำนวน 52 ล้านคนต่อปี เป็นจุดหมายปลายทางแฟนคลับของดิสนีย์และเป็นวัฒนธรรมสมัยนิยมของชาวอเมริกัน
ในปี ค.ศ. 1959 บริษัทวอลต์ดิสนีย์ภายใต้การบริหารของ วอลต์ ดิสนีย์ ได้เริ่มต้นมองหาพื้นที่สำหรับจัดสร้างสวนสนุกแห่งที่สองต่อจากดิสนีย์แลนด์ในรัฐแคลิฟอร์เนีย ที่สร้างในปี ค.ศ. 1955 วอลต์ ดิสนีย์ ได้เริ่มวางแผนจะสร้างที่เมืองแซนฟอร์ดแต่ได้ถูกปฏิเสธจากทางรัฐ ด้วยเหตุผลหลักที่ว่าไม่ต้องการที่จะมีปัญหาโจรกรรมเกิดขึ้นในบริเวณที่มีธุรกิจท่องเที่ยว ซึ่งต่อมาเขาได้เลือกออร์แลนโดเป็นที่ตั้งแทนภายหลังจากเห็นแผนการสร้าง อินเตอร์สเตต 4 และ ฟลอริดาเทิร์นไพก์ ที่จะเป็นถนนเส้นหลักผ่านเมืองออร์แลนโด
สิ่งก่อสร้างในดิสนีย์เวิลด์.
ดิสนีย์เวิลด์มีพื้นที่ประมาณ 25,000 เอเคอร์ (101 ตร.กม.) ซึ่งสามารถเดินทางได้จากอินเตอร์สเตต 4 ที่ทางออก 62B (เข้าถนน เวิลด์ไดรฟ์) ทางออก 64 B (ทางหลวงสหรัฐ 192)
วอลต์ดิสนีย์เวิลด์รีสอร์ต ประกอบด้วยสวนสนุก 4 แห่ง ได้แก่
ในบริเวณดิสนีย์เวิลด์มีสนามกอล์ฟอยู่ 5 สนาม โดยมีสนามกอล์ฟ 18 หลุมอยู่ 4 สนามได้แก่ แมกโนเลีย เดอะพาล์ม เลกบัวนาวิสตา และ ออสปรีย์ริดจ์ และมีสนามกอล์ฟโอ๊กเทรล ซึ่งเป็นสนามกอล์ฟขนาดเก้าหลุม และมีสนามกอล์ฟขนาดเล็กอีกสองสนามคือ แฟนเตเชียการ์เดนส์ และ วินเทอร์ซัมเมอร์แลนด์
โรงแรมและที่พัก.
ในพื้นที่ดิสนีย์เวิลด์ ประกอบด้วย 32 รีสอร์ตและโรงแรม โดยมี 23 แห่งที่บริหารโดยวอลต์ดิสนีย์ โดยที่พักจะแบ่งเป็น 5 ลักษณะได้แก่ Deluxe, Deluxe Villa, Moderate, Value, and Campground
วอล์ตดิสนีย์เวิลด์รีสอร์ต
วอลท์ ดิสนีย์ เวิลด์ รีสอร์ท
รูบี้
เวสเซ็กซ์
เมอร์เซีย
เดนลอว์